PolyAgent/wiki_georgian_en_parallel_20231101 huggingface dataset:
ნიი ამაა ოლენუ

ნიი ამაა ოლენუ (დ. 21 მაისი, 1906 — გ. 22 დეკემბერი, 1986) — განელი პოლიტიკოსი, განის საპრეზიდენტო კომისიის ყოფილი ხელმძღვანელი და განის პრეზიდენტის მოვალეობის შემსრულებელი 1970 წლის 7 აგვისტოდან 31 აგვისტომდე. განის პარლამენტის სპიკერი 1969-1972 წლებში.
1950-იანი წლებიდან ოლენუ იყო აკრის წარმომადგენელი ოქროს ნაპირის საკანონმდებლო ორგანოში. მეორე რესპუბლიკის არსებობის პერიოდში იგი განის პარლამენტს თავმჯდომარეობდა. ასრულებდა პრეზიდენტის მოვალეობას. ხელმძღვანელობდა საპრეზიდენტო კომისისიას.
გარდაიცვალა 1986 წელს.
ლიტერატურა
სქოლიო
განის პარალამენტის თავმჯდომარეები
განის პრეზიდენტები
დაბადებული 21 მაისი
დაბადებული 1906
გარდაცვლილი 22 დეკემბერი
გარდაცვლილი 1986
იმანდრა

იმანდრა — ტბა რუსეთში, მურმანსკის ოლქში. მდებარეობს კოლის ნახევარკუნძულის სამხრეთ-დასავლეთ ნაწილში, მყინვარულ-ტექტონიკურ ქვაბულში, ზღვის დონიდან 126,7 მ სიმაღლეზე. ზედაპირის ფართობი 876 კმ², საშუალო სიღრმე 16 მ, მაქსიმალური სიღრმე 67 მ. ბევრია ხმელეთში ღრმად შეჭრილი ყურე, მხოლოდ ჩრდილოეთ ნაწილში არსებული აღმოსავლეთი ნაპირია სწორი. ვრცელდება მონჩეტუნდრას, ჩუნატუნდრასა და ხიბინებს შორის.
უხვადაა კუნძულები, სულ 140-ზე მეტი კუნძულია, რომელთაგან უდიდესია კუნძული ერმი, რომლის ფართობია 26 კმ². იმანდრა შედგება 3 ნაწილისაგან: ჩრდილოეთი ანუ ხიბინსკაია-იმანდრა (ფართობია 328 კმ², სიგრძე დაახლოებით 55 კმ, სიგანე 3-5 კმ); ცენტრალური ანუ ეკოსტროვსკაია-იმანდრა (ფართობი 351 კმ², სიგანე დაახლოებით 12 კმ) და დასავლეთი ანუ ბაბინსკაია-იმანდრა (ფართობი 133 კმ²). ჩრდილოეთი და ცენტრალური იმანდრა დაკავშირებულია 700 მ სიგანის ეკოსტროვსკაიას სრუტით, ხოლო დასავლეთი იმანდრა ცენტრალურთან მოკლე სრუტით შიროკაია-სალმა.
ორივე აღნიშნული სრუტე ავტოგზის მ-18 „კოლა“ აშენების გამო ნაწილობრივ ჯებირებითაა მოყრილი. ამ ღონისძიებამ მნიშვნელოვნად შეამცირა წყალცვლა იმანდრის სამ ნაწილს შორის და ფაქტობრივად ტბა სამ ნაწილად დაიყო. ტბის აღმოსავლეთ ნაწილს ბევრი მდინარე ერთვის, რომლებიც რთულ ტბიურ-მდინარეულ სისტემას ქმნიან. საერთო ჯამში ტბას დაახლოებით 20 მდინარე ერთვის. ცენტრალური იმანდრიდან სათავეს იღებს მდინარე ნივა.
ტბა საზრდოობს თოვლისა და წვიმის წყლით. მაღალი დონეა ივნისის ბოლოს, დაბალი — აპრილში; იყინება ნოემბერში, ყინულისგან თავისუფლდება მაისში. ტბა მშფოთვარეა. იმანდრის წყლები გამოირჩევა მაღალი გამჭვირვალობით (11 მ-მდე). მდიდარია თევზით, მოიპოვება: სიგი, ჰარიუსი, გოჭალა და სხვა. 1952 წელს მდინარე ნივაზე ნივა ჰეს-1-ის შექმნის შედეგად იმანდრა გახდა მრავალწლიანი რეგულირების წყალსაცავი. გამოიყენება აგრეთვე ხე-ტყის დასაცურებლად და წყალმომარაგებისათვის. იმანდრის ჩრდილო-დასავლეთ სანაპიროზეა ქალაქი მონჩეგორსკი.
იხილეთ აგრეთვე
რუსეთის ტბები
რესურსები ინტერნეტში
სქოლიო
მურმანსკის ოლქის ტბები
Lasioglossum viriderostratum

Lasioglossum viriderostratum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1978 წელს.
იხილეთ აგრეთვე
Lasioglossum-ის სახეობების სია
სქოლიო
viriderostratum
ლინის ბრძოლა

ლინის ბრძოლა — ნაპოლეონის ომების ბრძოლა, რომელშიც უკანასკნელ წარმატებას მიაღწია იმპერატორმა ნაპოლეონ I-მა. გაიმართა 1815 წლის 16 ივნისს თანამედროვე ბელგიის ტერიტორიაზე ნამიურის პროვინციაში.
15 ივნისს ნაპოლეონი მთავარი ძალებით (75-80 ათ., 210 ზარბაზანი) გადავიდა მდინარე სამბრზე, რათა დარტყმა მიეყენებინა გებჰარდ ბლიუჰერის ძალებისათვის (90 ათ., 216 ზარბაზანი). ნაპოლეონმა მთავარი დარტყმა ბლიუჰერის მარჯვენა ფლაგს მიაყენა. პარალელურად მარშალი ნეი ჩაება კატრ-ბრის ბრძოლაში.
პრუსიელებმა დაკარგეს 20 ათასი ადამიანი და 27 ზარბაზანი. ფრანგებმა მხოლოდ 12 ათასი. ბლიუჰერი გატეხეს, მაგრამ ვერ გაანადგურეს. ნაპოლეონმა ვერ მიაღწია თავის მიზანს, დარჩენილიყო ართურ უელსლის პირისპირ. ლინის ბრძოლაში პრუსიის დამარცხებულმა არმიამ ორი დღის შემდეგ შეძლო ვატერლოოს ბრძოლაში გადამწყვეტი სიტყვის თქმა.
ლიტერატურა
Chandler, David G. (1973). Campaigns of Napoleon; Scribner; ISBN 0-02-523660-1
Chesney, Charles C. (1907). Waterloo Lectures: A Study Of The Campaign Of 1815; Longmans, Green, and Co. ISBN 1-4286-4988-3
Hofschröer, Peter. 1815, The Waterloo Campaign: The German Victory; Greenhill Books (London); ISBN 1-85367-368-4
Pigeard, Alain – „Dictionnaire des batailles de Napoléon”, Tallandier, Bibliothèque Napoléonienne, 2004, ISBN 2-84734-073-4
Longford, E. Wellington the Years of the Sword Panther (1971)
სქოლიო
ნაპოლეონის ომების ბრძოლები
საფრანგეთის ბრძოლები
პრუსიის ბრძოლები
XIX საუკუნის ბრძოლები
საქართველოს სახელმწიფო გადატრიალების მცდელობა (1998)

საქართველოს სახელმწიფო გადატრიალების მცდელობა (1998)
1998 წლის საქართველოს სახელმწიფო გადატრიალების მცდელობა დაიგეგმა ზვიად გამსახურდიას მომხრე ოფიცრების მიერ და მიზნად ისახავდა ედუარდ შევარდნაძის მთავრობის დამხობას. 1998 წლის 19 ოქტომბერს ღამის საათებში ყოფილმა პოლკოვნიკმა აკაკი ელიავამ და მისი მომხრე ოფიცრების ჯგუფმა სენაკში განლაგებულ საქართველოს თავდაცვის სამინისტროს სამხედრო ბრიგადის მხარდაჭერით მოაწყეს ბუნტი, რომლის დროსაც ტყვედ აიყვნეს საქართველოს უშიშროების მინისტრი და პრეზიდენტის სამხარეო რწმუნებული, რის შემდეგაც შეიარაღებულები ქუთაისის მიმართულებით დაიძრნენ. ქუთაისთან გაიმართა ბრძოლები მეამბოხეებსა და მთავრობის ძალებს შორის, რომლებსაც მეთაურობდა საქართველოს თავდაცვის მინისტრი დავით თევზაძე. სამართალდამცავებმა აჯანყების 31 ორგანიზატორი დააკავეს, ხოლო აკაკი ელიავამ და მისმა გარემოცვის წრემ თავი ტყეებს შეაფარეს. მეამბოხე ბრიგადა დათანხმა სამხედრო ტექნიკით მშვიდობიანად დაბრუნებულიყო თავდაპირველი დისლოკაციის ადგილებში. 2000 წლის 10 აგვისტოს მძევლების გათავისუფლებისთვის ორგანიზებული სპეცოპერაციისას აკაკი ელიავა ზესტაფონთან მოკლეს.
სქოლიო
საქართველოს სპეცსამსახურების ორი სისხლიანი სპეცოპერაცია სამხედრო მეამბოხეთა წინააღმდეგ
სახელმწიფო გადატრიალებები საქართველოში
ბურაქ ოზჯივითი

ბურაქ ოზჯივითი
ბურაქ ოზჩივითი (დ. 24 დეკემბერი, 1984, სტამბოლი) — თურქი მსახიობი და ყოფილი მოდელი.
ბიოგრაფია
ბურაქ ოზჩივითმა 2001 წელს დაამთავრა კაზემ იშმენის საშუალო სკოლა და სწავლა მარმარას უნივერსიტეტში სახვითი ხელოვნების ფაკულტეტზე განაგრძო. 2003 წელს იგი თურქეთის საუკეთესო მოდელად დაასახელეს. კონკურსის დასრულების შემდეგ, მან მუშაობა დაიწყო სააგენტოსთან Uğurkan Erez. სამუშაოს დაწყების შემდეგ მოდელირება შეაჩერა. 2005 წელს კვლავ დაბრუნდა თურქეთის საუკეთესო მოდელის კონკურსში და დასახელდა საუკეთესოდ. შედეგად, იგი შეუერთდა მსოფლიოს საუკეთესო მოდელებს და დაასახელდა მეორე საუკეთესო მოდელად მსოფლიოში. პირველი სამსახიობო გამოცდილება სერიალში მინუს 18 მიიღო, სადაც კომისარი მურათის როლი შეასრულა. 2007 წლის ნოემბერში მან ითამაშა ფილმში „Musallat“, რომელიც გამოვიდა თეატრებში. 2008 წლის ზაფხულში ითამაშა პერსონაჟი გვენი სერიალში „Baba Ocağı“. მოგვიანებით, შეასრულა ჩეთინის როლი სერიალ „პატარა საიდუმლოებებში“. 2011-2013 წლებში ითამაშა სერიალ დიდებულ საუკუნეში, სადაც მალქუჩოღლუ ბალი ბეის როლი შეასრულა, ამავე წელს (2013) შეასრულა ქამრანის როლი სერიალ „ნარჩიტაში“, სერიალში თამაშისას ერთმანეთი შეუყვარდათ ბურაქსა და ფაჰრიე ევჯენს, 2017 წელს კი იქორწინეს. მისი მომდევნო სერიალი იყო შავი სიყვარული, სადაც ქემალის როლი შეასრულა, გადაღებები 2015 წელს დაიწყო და 2017 წელს დასრულდა.
რესურსები ინტერნეტში
დაბადებული 24 დეკემბერი
დაბადებული 1984
თურქი მსახიობები
სოციოლოგია

სოციოლოგია (და ) — მეცნიერება საზოგადოების განვითარების ზოგადი კანონების შესახებ.
ტერმინი პირველად გამოიყენა სოციოლოგიის მამად აღიარებულმა ოგიუსტ კონტმა. სოციოლოგია იკვლევს ადამიანური ცხოვრების ორგანიზების გზებს. სოციოლოგები სხვადასხვა გარემოში სოციალური ცხოვრების შესწავლის მიზნით სამეცნიერო კვლევით მეთოდებსა და თეორიებს იყენებენ. ისინი ცდილობენ შეისწავლონ როგორც ინტიმური ურთიერთობები, ასევე ვრცელი გლობალური ქსელები და ყველაფერი, რაც მათ შორის არსებობს. სოციოლოგები დაინტერესებულები არიან იმ გზებით, რითიც ადამიანები უკავშირდებიან ერთმანეთს. სხვა სოციალური მეცნიერებანი ძირითადად შეისწავლიან სოციალური ცხოვრების მხოლოდ ერთ სფეროს: ეკონომიკა შეისწავლის ბაზრების დინამიკასა და პროდუქტების ცირკულაციას; პოლიტიკური მეცნიერება უღრმავდება სამთავრობო და ძალაუფლების ურთიერთობებს; ანთროპოლოგია ეკოლოგიასა და კულტურულ თავისებურებებს იკვლევს; ფსიქოლოგია სწავლობს ბიოლოგიას, ადამიანურ განვითარებასა და ინდივიდუალურ მენტალურ თავისებურებებს შორის ურთიერთკავშირს. სოციოლოგია კი მოიცავს ყველა ამ ასპექტს. სოციოლოგები ყველაზე მეტად დაინტერესებულნი არიან სოციალური ცხოვრების სხვადასხვა ასპექტის ურთიერთქმედებით. ის შედარებით ახალი სამეცნიერო დისციპლინაა, რომელმაც საფუძველი მე-19 საუკუნის დასაწყისში ჩაიყარა.
სოციოლოგიას აინტერესებს ჩვენი ქმედება როგორც სოციალური არსებებისა; ამგვარად სოციოლოგიური ინტერესის სფერო მოიცავს, როგორც ანონიმურ ინდივიდუმთა მოკლე კონტაქტს ქუჩაში, ასევე გლობალურ სოციალურ პროცესთა შესწავლას. ვრცელი გაგებით, სოციოლოგია არის სოციალურ ჯგუფთა მეცნიერული სწავლება, რომელთა შორისაც ადამიანებს უწევთ მოძრაობა ცხოვრების მანძილზე.
სოციოლოგიური კვლევის შედეგები ეხმარება პედაგოგებს, კანონშემქმნელებს, ადმინისტრატორებს და ყველა დანარჩენს, ვინც დაინტერესებულია სოციალური პრობლემების გადაჭრით და საზოგადოებრივი პოლიტიკის ფორმულირებით. სოციოლოგთა უმრავლესობა მუშაობს ერთი ან რამდენიმე სპეციალობით, როგორიცაა სოციალური ორგანიზაცია, სოციალური სტრატიფიკაცია, და სოციალური მობილურობა; რასობრივი და ეთნიკური ურთიერთობანი; განათლება; ოჯახი, სოციალური ფსიქოლოგია; ურბანული, სასოფლო, პოლიტიკური და შედარებითი სოციოლოგია; სქესთა როლი და ურთიერთობანილ დემოგრაფია; გერონტოლოგია; კრიმინოლოგია; და სოციოლოგიური პრაქტიკა.
სოციოლოგიის სტრუქტურა
თეორიული სოციოლოგია
ემპირიული სოციოლოგია
გამოყენებითი სოციოლოგია
რესურსები ინტერნეტში
სოციოლოგია. ტექსტური მასალა
სოციოლოგია, სტატიები სოციოლოგიაზე
ამერიკის სოციოლოგთა ასოციაცია
რელიგიის სოციოლოგია, სტატიები, ნაშრომები.
სნუკერის სეზონი 1995-1996

სნუკერის სეზონი 1995-1996 — სნუკერის პროფესიონალური ტურნირების სერია 1995-1996 წლებში. მიმდინარეობა — აგვისტო 1995 — მაისი 1996. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივენ ჰენდრი (შოტლანდია), მასტერსი — სტივენ ჰენდრი (შოტლანდია), მსოფლიო ჩემპიონატი — სტივენ ჰენდრი (შოტლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 22 შეჯიბრი.
ოფიციალური რეიტინგი
ქვემოთ მოცემულია 1995-1996 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
შედეგები
იხილეთ აგრეთვე
სნუკერისტების ოფიციალური რეიტინგი 1995-1996 წლების სეზონზე
სქოლიო
სნუკერის სეზონები
1995 წელი სნუკერში
1996 წელი სნუკერში
ფაშაობა

ფაშაობა — სოფელი აზერბაიჯანში ყუბა-ხაჩმაზის რეგიონის ყუბის რაიონში. მოსახლეობის რაოდენობა — 993 კაცი.
ყუბის რაიონის სოფლები
ფაჯუ

ფაჯუ
პაჯუ — ქალაქი სამხრეთი კორეაში, კიონგიდოს პროვინციაში.
გეოგრაფია
მდებარეობს ჩრდილოეთ კორეის საზღვართან ახლოს. სამხრეთით ესაზღვრება კოიანსა და კიმპჰოს, აღმოსავლეთით — იანჯუს, დასავლეთით აკრავს ყვითელი ზღვა.
ისტორია
თანამედროვე პაჯუს ტერიტორიაზე დასახლების არსებობის შესახებ პირველი ცნობები 475 წელს გვხვდება. იმ დროს, ეს ტერიტორია შედიოდა კოგურიოს სახელმწიფოს შემადგენლობაში. აქ მდებარეობდა ჰიონის სტატუსის მქონე ადმინისტრაციული ერთეული. 757 წელს, ადმინისტრაციული რეფორმის შემდეგ (ამ დროს უკვე სილას შემადგენლობაში იყო), სულიჰოლმა შეიცვა სახელი და გახდა პონსონი. 1174 წელს, კორიოს დინასტიის არსებობისას, სახელწოდება შეიცვალა სოვონით.
1996 წელს მიიღო ქალაქის სტატუსი. პაჯუსთან ახლოს მდებარეობს ცნობილი ადგილი პანმუნჯონი, სადაც 1953 წელს დადებულ იქნა კორეის ომში ცეცხლის შეწყვეტის შესახებ შეთანხმება.
დაძმობილებული ქალაქები
ძნჯოუ, ჩინეთი — 1994 წლიდან
ჰადანო , იაპონია
ტუვუმბა, ავსტრალია
მუდანძიანი, ჩინეთი
ესქიშეჰირი, თურქეთი
სტელენბოსი, სამხრეთი აფრიკა
კუენკა, ესპანეთი
რანკაგუა, ჩილე
კრასნოდარი, რუსეთი
კოკუიტლამი, კანადა
სასებო, იაპონია
იხილეთ აგრეთვე
სამხრეთ კორეის ქალაქები
რესურსები ინტერნეტში
პაჯუს ღირსშესანიშნაობები
სეულის მიმდებარე მთავარი ღირსშესანიშნაობები
სქოლიო
კიონგიდოს პროვინციის ქალაქები
სამხრეთ კორეის ქალაქები
Volodymyr Raion

Volodymyr Raion is a raion (district) in Volyn Oblast in western Ukraine. Its administrative center is the city of Volodymyr. Population:
On 18 July 2020, as part of the administrative reform of Ukraine, the number of raions of Volyn Oblast was reduced to four, and the area of Volodymyr-Volynskyi Raion was significantly expanded. The January 2020 estimate of the raion population was On 18 July 2022 raion was renamed to Volodymyr Raion.
See also
Administrative divisions of Volyn Oblast
References
External links
vvadm.gov.ua
Raions of Volyn Oblast
1940 establishments in Ukraine
ვიქტორ გაბესკირიას მოედანი

ვიქტორ გაბესკირიას მოედანი — მოედანი თბილისში, ჩუღურეთის რაიონში (ჩუღურეთი); სპარტაკის, ვიქტორ გაბესკირიას, ტირიფონის ქუჩებსა, გრემის შესახვევსა და სპარტაკის გასასვლელს შორის. წარმოიქმნა XIX საუკუნეში. თბილისის გამგეობის მიერ 1903 წლის შედგენილ ქუჩების და მოედნების სიაში შეტანილია როგორც თრდატოვის მოედანი. 1923 წელს — სტეფანე ბალმაშევის, 1992 ვიქტორ გაბესკირიას სახელი დაერქვა. აქვს 1 ჩიხი.
ლიტერატურა
გაბესკირია
გაბესკირია
Boris Grigolashvili

Boris Grigolashvili
Boris Arkadievich Grigolashvili (Georgian: ბორის არკადის ძე გრიგოლაშვილი, October 26, 1933, Tbilisi – 29 October 1993, Kutaisi, buried in Tbilisi) was a Georgian military leader, major general (1993).
Graduated from the Tbilisi military school (1956). He served in the Armed Forces of the Soviet Union (1953–1989), held the rank of colonel (1980), and was awarded 3 orders and 14 medals of the USSR.
In the Georgian Armed Forces since 1992: chief of operations department (G-3) – first deputy chief of staff of the Main Directorate of the National Guard of Georgia, since July 1993 – chief of Staff – first deputy commander of the 1st army corps of the Ministry of Defense of Georgia.
He participated in military operations in Abkhazia and Samachablo (Tskhinvali region). Many military operations were planned and successfully conducted under the leadership of B. Grigolashvili. He was mortally wounded and died in the fighting in the Abkhazian war. Major General Boris Grigolashvili was posthumously awarded the order of Vakhtang Gorgasali I class (1993) for his outstanding contribution to the benefit of the Motherland and the nation, for his steadfastness and self-sacrifice, for his bravery and heroism in the fight to protect the Motherland and its territorial integrity, for his skilful leadership, implementation of defense measures, development and conduct of military operations.
Literature
ენციკლოპედია „საქართველო“/ Encyclopedia "Georgia", vol. 2, p. 150, Tbilisi, 2012. http://georgianencyclopedia.ge/index.php?title=მთავარი_გვერდი
ლევან დოლიძე "გენერალსიმუსი, მარშლები, გენერლები, ადმირალები – ჩვენი თანამემამულენი1700-2000" / Dolidze L. "Generalissimo, marshals, generals, admirals – our compatriots 1700-2000", pp. 111, 176, Tbilisi, Sezani, 2000. http://dspace.nplg.gov.ge/handle/1234/244300
ლევან დოლიძე "გენერლები საქართველოდან"/ Dolidze L. "Generals from Georgia: Three-century chronicle of the Georgian generals", pp. 441, 659, Tbilisi, 2003. http://dspace.nplg.gov.ge/handle/1234/114120
ბორის გრიგოლაშვილი — საქართველოს ბიოგრაფიული ლექსიკონი / Boris Grigolashvili – Georgian Biographical Dictionary. http://www.nplg.gov.ge/bios/ka/00002839/
1933 births
1993 deaths
Generals from Georgia (country)
Slant Magazine

Slant Magazine — გასართობი თემატიკის ინგლისურენოვანი ელექტრონული ჟურნალი, რომელიც ბაზირებულია ნიუ-იორკში და აქვეყნებს ფილმების, თეატრალური დადგმების, ვიდეო თამაშების და მუსიკალური რელიზების მიმოხილვებს, ასევე ინტერვიუებს მათ შემქმნელებთან. საიტი აშუქებს სხვადასხვა კინოფესტივალებს, როგორიცაა „ნიუ-იორკის კინოფესტივალი“.
ისტორია
საიტი შეიქმნა 2001 წელს. 2010 წლის 21 იანვარს საიტმა განაახლა მუშაობა და საკუთარი თავი ჩართო გასართობ ბლოგში The House Next Door, რომელიც დააარსა The New York Times-ის და New York Press-ის ყოფილმა ავტორმა მეტ ზოლერ სეიტზმა და რომელსაც მხარში უდგას ჟურნალ Time Out-ის კინოკრიტიკოსი კეიტ ულიხი, რომელიც მუშაობას აგრძელებს ბლოგის რედაქტორად.
ჟურნალის მუსიკალური სექცია თავდაპირველად თითქმის მთლიანად კონცენტრირებული იყო პოპ-მუსიკაზე, მაგრამ თანდათან ინტერესი გაჩნდა ინდი-ორიენტირებულ მუსიკაზე, მათ შორის კანტრის სტილის მუსიკაზეც. ერაყის ომის დაწყების შემდეგ, ჟურნალის შინაარსი გახდა უფრო პოლიტიკურად ორიენტირებული, საიტზე გაჩნდა პოლიტიკური დანაყოფი, მაგრამ ყურადღების ცენტრში მაინც დარჩა გართობა.
Slant Magazine მასმედიაში
ო. ა. სკოტმა New York Times Magazine-დან Slant-ს უწოდა „ხშირად ეკლიანი და პოპ-კულტურის მიუკერძოვებელი ანალიზის საცავი“. Slant-ის გამოხმაურებები ინტერნეტში და მასმედიის საშუალებებში ხშირად იყო განხილვის და დისკუსიების წყარო: ედ გონსალესის მიმოხილვამ კევინ გეიჯის ფილმზე ქაოსი გამოიწვია დისკუსია, როდესაც როჯერ ებერტმა ფილმის განხილვისას გონსალესს ციტირება გაუკეთა გაზეთში Chicago Sun-Times, The New York Press ციტირებას უკეთებს Slant-ის მეორე ავტორს, კეიტ ულიხს, მაიკლ ბეის ფილმ კუნძულის მიმოხილვაში, და გონსალესს, რომელიც რეგულარულად წერს კინოს სფეროს შესახებ The Village Voice-ში და რომელიც სულ ცოტა ხნის წინ შეაქო The Village Voice-ის ყოფილმა კრიტიკოსმა ნათან ლიმ მისი ყურადღებიანი პოლიტიკისათვის და პოპ-კულტურისათვის ცოცხალ და საინტერესო ფორმაში.
KillerStartups.com, ინტერნეტ-საზოგადოება, რომელიც მიმოიხილავს ვებ-საიტებს შემსრულებლებისათვისაც და ინვესტორებისთვისაც, Slant-ს უწოდებენ „ინტერნეტში ახალი ამბების, კომენტარების, ინდის სამყაროში აზრების და კამათის, პოპ-მუსიკის და მეინსტრიმის გართობის ერთ-ერთ ყველაზე უფრო გავლენიან წყაროდ“.
2010 წლის 21 იანვარს ჟურნალმა MovieMaker-მა Slant Magazine-ის კუთვნილ ბლოგ The House Next Door-ს უწოდა, „MovieMaker-ისათვის 50-დან ერთ-ერთი საუკეთესო ბლოგი“.
რეიტინგების სისტემა
Slant Magazine იყენებს რეიტინგების ორ სხვადასხვა სისტემას:
ფილმებისათვის და სატელევიზიო პროგრამებისათვის ოთხვარსკვლავიანი ტრადიციული სისტემა.
ალბომები, DVD და ვიდეოთამაშები ფასდება ხუთვარსკვლავიანი სისტემის დახმარებით.
რესურსები ინტერნეტში
Slant Magazine
Slant Magazine საიტზე Rotten Tomatoes
სქოლიო
2001 წელს დაარსებული საიტები
გასართობი საიტები
კინოსაიტები
დავით აღმაშენებლის ანდერძი გელათისადმი

დავით აღმაშენებლის ანდერძი გელათისადმი — ძველი ქართული დიპლომატიკური ძეგლი.
ანდერძი დაუთარიღებელია. სავარაუდოდ შექმნილია 1125 წლის მომდევნო წლებით (ნ. შოშიაშვილი, ვ. სილოგავა, თ. ენუქიძე). დოკუმენტის მიხედვით, იგი დაწერილია საქართველოს მეფის დავით IV აღმაშენებლის ბრძანებით მეფის მოძღვრის — არსენის მიერ დავითის გარდაცვალებამდე ცოტა ხნით ადრე. თუმცა არსენ ბერი საბუთის შემდგენლად მოხსენიებულია მხოლოდ სათაურში, ხოლო სათაური გვიანდელია. ანდერძის შემდგენლად ტექსტში მოხსენიებულია მეფის „მლოცველი ბერი“, რომლიც ვინაობაც უცნობია.
ანდერძით დავით აღმაშენებელი თავის ძეს დემეტრეს ტახტის მემკვიდრედ აცხადებს და უბარებს რიგი საქმეების აღსრულებას. საქმე ეხება თავისი ოჯახის, დედოფლის და შვილების პატრონობას, გელათისა და იქ არსებული საგვარეულო საძვალის კურთხევას. ამავე დროს მეფე თავის მემკვიდრეს ანდერძად უბარებს სხვა მონასტრებისა და მამულებისათვის სამეფო ხაზინიდან შესაწირავების გაცემას. დავითი თავის ანდერძში უფალს შესთხოვს მიწიერი ცოდვების მონანიებას და შენდობას, ხოლო დემეტრესათვის ამ დანაბარების შესრულებაში თანადგომას სთხოვს თავის მოძღვარს არსენ ბერსა და ქართლის კათოლიკოსს.
აღნიშნული ანდერძის შესახებ ქართულ ისტორიოგრაფიაში არსებობს მოსაზრება, თითქოს იგი ნაყალბევია და დავით აღმაშენებლის ბრძანებით არ არის შედგენილი. ამ მოსაზრების ავტორები ძირითადად ეყრდნობიან საბუთის დასაწყის ფრაგმენტს, სადაც, მათი აზრით, ჩანს, რომ ანდერძი დაწერილია მეფის გარდაცვალების შემდეგ: „...დამიტევა მე საწუთრომან და, დამძიმებული ცოდუათა სიმრავლითა, მწუხარედ განმიყუანა წინაშე მსაჯულისა“. ამავე დროს მას არა აქვს მეფის ხელრთვა, რაც ახლავს დავით აღმაშენებლის ანდერძს შიომღვიმისადმი. ეჭვს განსაკუთრებით აძლიერებს ის გარემოება, რომ დავითი ამ ანდერძით დემეტრეს უბარებს ტახტის მემკვიდრეობის წესის შეცვლას. კერძოდ, მეფე სთხოვს შვილს, რომ „თუ ვარგ იყოს ცუატაცა შემდგომად მისსა მეფე ყოს მამულსა ზედა“. აქ ლაპარაკია დემეტრეს უმცროს ნახევარძმაზე — ვახტანგზე. ეს მემკვიდრეობის პრინციპის დარღვევა იყო, რადგან, გაბატონებული ტრადიციის მიხედვით, ტახტი გადადიოდა მამიდან უფროს ვაჟზე და არა ძმაზე. ამიტომ, ამ მოსაზრებების ავტორთა ვარაუდით ეს ანდერძი ნაყალბევია. მიუხედავად ამისა, საბუთი მაინც მნიშვნელოვანია იმ ეპოქის საქართველოს ისტორიის რიგი საკითხების შესასწავლად. ანდერძში ვხვდებით ქვეყნის პოლიტიკურ-გეოგრაფიული საზღვრების დახასიათებას: „ნიკოფსიითგან დარუბანდისა საზღურადმდე და ოვსეთიდგან სოერად და არეგაწადმდე“, რაც იმის მანიშნებელია, რომ დავით აღმაშენებლის მეფობის ბოლოს საქართველოს სახელმწიფო კავკასიური იმპერია იყო, რომლის საზღვრები თითქმის მთელ კავკასიას მოიცავდა და დავით აღმაშენებელსაც ისტორიულ წყაროებში „ზღვიდან ზღვამდე“ მპყრობელის სტატუსი ჰქონდა.
ანდერძის დედანი დაკარგულია. არსებობს XIX საუკუნის 4 პირი. არსებულ პირებზე დაყრდნობით ანდერძი გამოსცეს მ. ბროსემ, მ. საბინინმა, თ. ჟორდანიამ, დ. ბაქრაძემ, ი. დოლიძემ. ბოლოს ეს ანდერძი შევიდა „ქართული ისტორიული საბუთების კორპუსის“ I ტომში (თბ., 1984; რედაქტორი – ნ. შოშიაშვილი).
ლიტერატურა
ქართული ხელნაწერები
ვოლოდენი

ვოლოდენი — სოფელი მოლდოვაში, ედინეცის რაიონში. მდებარეობს ზღვის დონიდან 173 მეტრზე. 2004 წლის მონაცემებით, მოსახლეობა 796 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ედინეცის რაიონის სოფლები
ფსალტის სახლი

ფსალტის სახლი — ორსართულიანი სახლი ტაგანროგში, როსტოვის ოლქი. სახლი აგებულია XIX საუკუნის შუა წლებში. სახლი 2002 წლის 31 დეკემბრის № 124 დადგენილების მიხედვით არის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლი.
მისამართი: ტაგანროგი, პეტროვსკის ქუჩა № 82.
ისტორია
ტაგანროგში პეტროვსკის ქუჩაზე მდებარე ერთსართულიანი სახლი ააგეს XIX საუკუნის შუა წლებში ვაჭარ ნიკოლოზ ფსალტის სახსრებით. მშენებლობის დასრუების შემდეგ შენობის ერთ-ერთი სათავსო დაიქირავა პორტრეტების ფოტოგრაფმა სიმონ ისაკოვიჩმა. ეს იყო ქალაქში პირველი ფოტოგრაფიული კაბინეტი. XIX საუკუნის 60-იან წლებში აქ რამდენიმე ხნით მუშაობდა ბერძნული წარმოშობის რუსი მხატვარი, პეიზაჟის ოსტატი არხიპ კუინჯი. ამ პერიოდში მოხდა ფოტოს პირველი დაბეჭდვა ქაღალდზე. 1876 წელს სახლი მთლიანად გადავიდა ფოტოგრაფ სიმონ ისაკოვიჩის მფლობელობაში.
გარკვეული პერიოდი სახლში განთავსებული იყო ფოტოგრაფ ნ. ვაინერის კაბინეტი. სახლში ცხოვრობდა პეიზაჟების ოსტატი ბორის შიკი, რომლის მიერ დამნაშავეებისათვის გადაღებული ფოტოები ფოტოები შევიდა დამაშავეთა კარტოთეკაში.
XX საუკუნის დასაწყისში სახლი შეიძინა კბილის ექიმმა აბრამ მაიოროვმა, ხოლო 1910-იანი წლებიდან სახლის მფლობელი გახდა თავადი ვ. სედოვი. სედოვის დროს სახლს დააშენეს მეორე სართული. სახლის მეორე სართულზე ცხოვრობდა თავად მფლობელი შვილთან და მეუღლესთან ერთად, ხოლო პირველი სართული იჯარით ჰქონდათ გაცემული კბილის ტექნიკოს ც. ნორდშტეინზე. ნორდშტეინის ძმამ ა. ნორდშტეინმა ამავე სახლში გახსნა ფოტოგრაფიული კაბინეტი. პირველ სართულზე ასევე მუშაობდა ბერმანის ქალთა ქუდების მაღაზია.
საბჭოთა ხელისუფლების დამყარების შემდეგ მოახდინეს სახლის ნაციონალიზაცია. საბჭოთა ხელისუფლების დროს პირველ სართულზე მუშაობდა პოლიტიკური წიგნების მაღაზია „ფაკელი“, ფოტოატელიე „ეტიუდი“. ამჟამად სახლში განთავსებულია საკანცელარიო მაღაზიია „პერსონა“ და ფოტო ატელიე.
არქიტექტურა
სიმეტრიული აგურის ორსართულიანი შენობა ორი აივნით, აგებულია კლასიკურ სტილში. მეორე სართულის ფანჯრები დამშვენებულია კლდის ქვით. კუთხის ფანჯრების თავზე ფრონტონებია.
ლიტერატურა
Гаврюшкин О. П. Вдоль по Питерской (хроника обывательской жизни). Таганрог, 2000
რესურსები ინტერნეტში
Таганрог ул. Петровская, 82
ტაგანროგის ღირსშესანიშნაობები
მირინზალი

მირინზალი — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-ოსიდენტალ-მარანიენსის შემადგენლობაში.
2010 წლის მონაცემებით, მოსახლეობა 14 218 ადამიანს შეადგენდა, მოსახლეობის სიმჭიდროვე 20.67 კმ²-ზე. ფართობი 687 748 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
Matanuska

Matanuska may refer to:
Matanuska Formation, the northern Chugach Mountains, Alaska
Matanuska Glacier, in the Chugach Mountains, Alaska
Matanuska River, in Alaska
Matanuska-Susitna Borough, Alaska, in Alaska
Matanuska-Susitna Valley, in Alaska
Matanuska Valley Colony in Alaska
M/V Matanuska, a vessel in the Alaska Marine Highway System
Matanuska (crater), an impact crater on the minor planet 253 Mathilde